محمد فواد کوپرولو

محمد فواد کوپرولو 5 دسمبر 1890ء کو پیدا ہوئے- ان کا انتقال 28 جون 1966ء کو ہوا۔ انھیں کوپرولو زادہ محمد فواد کے نام سے بھی جانا جاتا ہے ۔ وہ ایک انتہائی بااثر ترک ماہر معاشیات، ماہر ترکیات، عالم، وزیر برائے امور خارجہ اور جمہوریہ ترکی کے نائب وزیر اعظم تھے۔ وہ نامور البانوی کوپرولو خاندان کے ایک فرد تھے جس نے 1656ء سے 1711ء کے درمیان سلطنتِ عثمانیہ کو مستحکم کرنے کی کوششوں میں خاندانِ آلِ عثمان کو بھی پیچھے چھوڑ دیا تھا۔وہ 20 ویں صدی کے اوائل میں ترکی میں اسکالرشپ اور سیاست کے حوالے سے اہم شخصیت گردانے جاتے تھے۔

 بچپن اور تعلیم 
1890ء میں استنبول میں محمد فواد کے نام سے پیدا ہوئے۔ ان کے دادا ، احمد ضیا بے ، بخارسٹ کے سابق سفیر تھے اور دیوانِ ہمایوں کے سابق سربراہ ، کوپرولو زادہ عارف بے کے بیٹے تھے۔کوپرولو زادہ عارف بے 17 ویں صدی کے کوپرولو خاندان سے تعلق رکھتے تھے ، جن کے دورِ وزارتِ عظمیٰ میں کی گئی اصلاحات اور فتوحات سے سلطنت عثمانیہ کے خاتمے میں تاخیر ہوئی تھی۔ ان کا نام کوپرولو دور کے پہلے وزیر اعظم ، کوپرولو محمد پاشا کے نام پر رکھا گیا تھا۔

 مصطفٰی کمال اتاترک سے تعلق 
فواد کوپرولو کو صدر اتاترک کی درخواست پر وزیر تعلیم کا سیکریٹری مقرر کیا گیا اور وہ آٹھ ماہ تک اس عہدے پر رہے۔ مزید برآں ، فواد کوپرولو کو صدر اتاترک کے حکم پر قائم کردہ ادارہ برائے ترکیات کا ڈائریکٹر مقرر کیا گیا اور انھوں نے ترکیات مجموعہ سی (مجلہ برائے ترکیات) کی اشاعت شروع کی۔
1950ء کے انتخابات میں جب خلق پارٹی بر سر اقتدار آئی تو یہ وزیر برائے خارجہ امور بنے اور 1955ء تک اس عہدے پر فائز رہے۔  1953 میں ، یوگوسلاویہ کے صدر ٹیٹو اور فواد کوپرولو کے مابین ایک معاہدہ طے پایا جس کے تحت البانیوں کی یوگوسلاویہ سے اناطولیہ ہجرت کو فروغ ملا۔  انھوں نے مختصر طور پر 1955ء میں نائب وزیر اعظم کی حیثیت سے بھی خدمات انجام دیں۔ 6 ستمبر 1957ء کو پارٹی کی طرف سے ظاہر کردہ آمرانہ رحجانات سے اختلاف رائے کے بعدانھوں نے خلق پارٹی سے استعفیٰ دے دیا۔

 حوالہ جات 

زمرہ:1890ء کی پیدائشیں
زمرہ:1966ء کی وفیات
زمرہ:استنبول یونیورسٹی کا تدریسی عملہ
زمرہ:بیسویں صدی کے مؤرخین
زمرہ:ترک مورخین
زمرہ:ترک غیر افسانوی مصنفین
زمرہ:ترکیہ کے نائب وزرائے اعظم
زمرہ:ترکیہ کے وزرائے خارجہ
زمرہ:ترکی کے وزرائے دفاع
زمرہ:شخصیات سلطنت عثمانیہ
زمرہ:ماہرین ترکیات
زمرہ:بیسویں صدی کے مصنفین سلطنت عثمانیہ کے مصنفین
زمرہ:ویکی ڈیٹا سے مختلف مختصر وضاحت
زمرہ:انیسویں حکومت ترکیہ کے ارکان
زمرہ:بیسویں حکومت ترکیہ کے ارکان
زمرہ:اکیسویں حکومت ترکیہ کے ارکان
زمرہ:بائیسویں حکومت ترکیہ کے ارکان
زمرہ:جامعہ استنبول کے شعبۂ قانون کے فضلا
زمرہ:ترکیہ کی گرینڈ نیشنل اسمبلی کے اراکین
زمرہ:قسطنطنیہ میں پیدا ہونے والی شخصیات
زمرہ:انقرہ یونیورسٹی کا تدریسی عملہ
زمرہ:ترکی ماہرین عمرانیات
زمرہ:استنبول یونیورسٹی کے فضلا
زمرہ:1888ء کی پیدائشیں